Държавен вестник, бр. 79, 2019 г., стр. 7

БРОЙ  79	
Д Ъ Р Ж А В Е Н  В Е С Т Н И К 	
СТР.  7  
в които държавата/общината по друг начин 
упражнява доминиращо влияние;
2. дъщерните дружества на търговските 
дружества по т. 1 и предприятията по т. 3, 
ако чрез тях държавата/общината контролира 
повече от 50 на сто от дяловете/акциите с 
право на глас или по друг начин упражнява 
доминиращо влияние;
3. държавните предприятия, създадени със 
специални закони на основание чл. 62, ал. 3 
от Търговския закон.
(2) Изискванията на този закон не се при-
лагат за Българската банка за развитие.
Чл. 3. Органите на местното самоуправ­
ление и общинските публични предприятия 
прилагат съответно разпоредбите на глави 
втора, пета, шеста и седма.
Чл. 4. Публичните предприятия се разделят 
на категориите „микро“, „малки“, „средни“ и 
„големи“ въз основа на критериите, описани 
в глава втора, раздел I и раздел II от Закона 
за счетоводството.
Г л а в а  в т о р а
ПРИНЦИПИ НА УПРА ЖНЯВАНЕ НА 
ДЪРЖАВНАТА СОБСТВЕНОСТ ВЪРХУ 
ПУБЛИЧНИ ПРЕДПРИЯТИЯ
Чл. 5. Публичните предприятия са юриди-
чески лица, които се създават и управляват 
в интерес на гражданите и обществото с 
цел постигане на максимална стойност за 
обществото чрез ефективно разпределение 
на ресурсите, когато е необходимо:
1. да се елиминират съществуващи пазарни 
дефекти;
2. да се предоставят стоки или услуги от 
стратегическо значение или такива, свързани 
с националната сигурност или развитие;
3. да се управлява стратегическо за дър-
жавата имущество.
Чл. 6. (1) Стопанската дейност на публич-
ните предприятия се извършва при равни 
условия с другите икономически оператори 
и не се допускат злоупотреби с монополно 
или господстващо положение или нелоялна 
конкуренция.
(2) Членовете на органите за управление 
и контрол действат информирано, добросъ-
вестно, с дължимата грижа и внимание и 
в най-добрия интерес на предприятието и 
собствениците на капитала. 
(3) Всички съдружници/акционери в пуб-
личните предприятия се третират еднакво.
Чл. 7. (1) На публичните предприятия може 
да бъдат възлагани задължения за извършване 
на обществена услуга или за изпълнение на 
цели на публичната политика от органите, 
упражняващи правата на държавата/общи-
ната, в рамките на техните компетенции или 
по ред, определен със закон. 
(2) Задълженията по ал. 1 се конкретизи-
рат чрез посочване на задълженото публично 
предприятие, съдържанието на задължението, 
срока и условията, при които то следва да 
бъде изпълнено, както и други условия, ако 
има такива. Информацията се публикува на 
интернет страницата на Агенцията за пуб-
личните предприятия и контрол.
(3) Разходите на публичните предприятия, в 
изпълнение на задължения по ал. 1, се финан-
сират от държавния/общинския бюджет или 
по ред, определен със закон, и се оповестяват 
в годишния финансов отчет. 
Чл. 8. Публичните предприятия, на които 
са възложени задължения за извършване на 
обществени услуги и/или цели на публич-
ната политика, прилагат същите правила за 
публично оповестяване по глава седма като 
предприятията, категоризирани като „големи“.
Чл. 9. (1) Основната правна форма на 
търговските дружества с държавно участие в 
капитала е „акционерно дружество“. Правната 
форма „дружество с ограничена отговорност“ 
е допустима за „микро“, „малки“ и „средни“ 
предприятия.
(2) Промяна в правната форма се извършва, 
в случай че за период от три последователни 
финансови години дадено търговско дружество 
с държавно участие в капитала отговаря на 
критериите за „голямо“ предприятие, в срок 
от една година. 
Чл. 10. (1) Министерският съвет одобрява 
политика за участието на държавата в пуб-
личните предприятия. Политиката съдържа 
обосновка на причините държавата да при-
тежава участие в публичните предприятия и 
целите, които си поставя това участие, ролята 
на държавата в ръководенето на публичните 
предприятия, изпълнението на политиката, 
както и ролята и отговорностите на минист-
рите, упражняващи правата на държавата, и 
другите държавни организации, участващи в 
изпълнението.
(2) Политиката за участието на държавата 
в публичните предприятия се разработва от 
Агенцията за публичните предприятия и кон-
трол в сътрудничество с органите, упражня-
ващи правата на държавата в предприятията, 
и другите държавни организации, участващи 
в нейното осъществяване. 
(3) Политиката за участието на държавата 
в публичните предприятия се актуализира при 
необходимост, но най-малко на всеки 4 годи-
ни, въз основа на предложения, представени 
от Агенцията за публичните предприятия и 
контрол.
(4) Политиката за участието на държавата 
в публичните предприятия се публикува на 
интернет страниците на Министерския съвет 
и на Агенцията за публичните предприятия 
и контрол.